**แผนกซักล้างและแผนกเวชศาสตร์ฟื้นฟู (CF)**

**แผนกซักล้าง (C)**

แผนกซักล้างเป็นหน่วยงานที่สำคัญหน่วยหนึ่งในโรงพยาบาลโดยมีกิจกรรมในงานเกี่ยวกับเครื่องผ้าทั้งหมด ซึ่งได้แก่

- จัดหาและจัดทำชุดเครื่องผ้า ได้แก่ เสื้อผ้าผู้ป่วย เครื่องแบบในการปฏิบัติงาน เครื่องผ้าประจำเตียงผู้ป่วย (ผ้าปูเตียง ปลอกหมอน) และอื่นๆ

- การทำความสะอาดเครื่องผ้า ได้แก่ การคัดแยกชุดเครื่องผ้าที่ใช้แล้วตามประเภทซักและทำความสะอาดชุดเครื่องผ้า ตลอดจนการทำลายเชื้อ (แบบ high level disinfection) ซึ่งเป็นแบบ pasteurization (ต้มในน้ำร้อน 71 องศาเซลเซียส เป็นเวลา 25 นาที)หรือใช้สารฟอกขาว (sodium hypochlorite) การทำให้แห้ง และรีดผ้า

- การจัดเก็บและการแจกจ่ายและการบำรุงรักษาครุภัณฑ์

สำหรับตำแหน่งที่ตั้งของแผนกซักล้าง ควรตั้งอยู่ไม่ไกลจากแผนกจ่ายกลาง แผนกผ่าตัด แผนกสูติกรรม แผนกผู้ป่วยหนัก และแผนกผู้ป่วยใน รวมทั้งมีเส้นทางการสัญจรที่สามารถเชื่อมต่อระหว่างหน่วยงานและอาคารต่างๆดังกล่าวข้างต้นโดยสะดวก และสามารถป้องกันแดดและฝนได้ตลอดเส้นทาง

**แผนกเวชศาสตร์ฟื้นฟู (F)**

เปิดให้บริการทางการแพทย์ทั้งหมด 4 คลินิก ได้แก่ คลินิกแพทย์เวชศาสตร์ฟื้นฟู คลินิกกายภาพบำบัด คลินิกกิจกรรมบำบัด และคลินิกฝังเข็ม โดยแพทย์และสหวิชาชีพที่มีความเชี่ยวชาญและประสบการณ์ทางสาขาวิชาโดยเฉพาะ

เวชศาสตร์ฟื้นฟู คือ วิชาการทางการแพทย์สาขาหนึ่งที่มุ่งเน้นให้การรักษาดูแลและฟื้นฟูสภาพของผู้ป่วย เพื่อให้กลับคืนสู่สภาพที่ใกล้เคียงปกติมากที่สุด และ เพื่อป้องกันไม่ให้เกิดความพิการซ้ำซ้อน หรือ ลดความพิการที่อาจเกิดขึ้น โดยการดูแลทางเวชศาสตร์ฟื้นฟู เน้นการดูแลผู้ป่วยร่วมกันเป็นทีม ซึ่งประกอบด้วย แพทย์เวชศาสตร์ฟื้นฟู นักกายภาพบำบัด นักกิจกรรมบำบัด และ เจ้าหน้าที่ทางเวชศาสตร์ฟื้นฟู

แพทย์เวชศาสตร์ฟื้นฟู

แพทย์เวชศาสตร์ฟื้นฟู เป็นแพทย์ผู้เชี่ยวชาญสาขาหนึ่งที่มีความสามารถในการตรวจประเมิน และวางแผนการดูแลผู้ป่วยที่มีปัญหา สมรรถภาพถดถอย โรคเรื้อรัง และปัญหาความพิการ ซึ่งทำให้ผู้ป่วยไม่สามารถดำเนินกิจวัตรประจำวัน หรือการทำงานได้ตามปกติ รวมถึงให้คำแนะนำเรื่องการใช้อุปกรณ์เสริมและเทียม

ผู้ป่วยกลุ่มใดบ้างที่ควรได้รับการดูแลทางด้านเวชศาสตร์ฟื้นฟูร่วม

ผู้ป่วยที่มีโรคหรือความผิดปกติของกล้ามเนื้อและกระดูกผู้ป่วยที่มีโรคหรือความผิดปกติของระบบประสาท ระบบหายใจระบบหายใจหัวใจและหลอดเลือด ผู้ป่วยเด็กที่มีพัฒนาการช้า เท้าผิดรูป